

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. október 14.-i alakuló ülésére**

**Napirend tárgya:**

**A polgármester illetményének és költségtérítésének megállapításáról**

**A napirendet tárgyaló ülés dátuma**: **2024.10.14.**

**A napirendet tárgyaló ülés:** **Képviselő-testület**

**Előterjesztő:** **dr. Lack Mónika jegyző**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** /zárt

**A napirendet tárgyaló ülés típusa:** **rendes** **/** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: A Magyarország helyi önkormányzatairól szóló 2011.évi LCXXXIX. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

A Magyarország helyi önkormányzatairól szóló 2011.évi LCXXXIX. törvény ( továbbiakban: Mötv. ) 64.§. (1) bekezdése alapján a polgármester tisztségét főállásban vagy társadalmi megbízatásban látja el.

A Mötv. 63.§-a alapján a polgármester jogai és kötelezettségei a megválasztásával kezdődnek, ebből következik, hogy a polgármester illetményre a megválasztása napjától jogosult.

A polgármester illetményének vagy tiszteletdíjának mértékét az Mötv. 71.§. (2) - (5) bekezdése szabályozza.

A törvényi szabályozása alapján a település lakosságszámától függően meghatározott településkategóriák szerint az azonos kategóriájú önkormányzati vezetők illetménye azonos összegben kerül megállapításra.

A Mötv. 71.§. (4) bekezdése értelmében a polgármester illetménye a megyei jogú város polgármestere, a fővárosi kerületi önkormányzat polgármestere illetménye összegének - **2001–5000 fő lakosságszámú** település esetében - a 60 %-ával azaz **bruttó** **780.000.- Ft.**

**A főállású polgármester**, a társadalmi megbízatású polgármester, a megyei önkormányzat közgyűlésének elnöke havonta az **illetményének**, tiszteletdíjának **15%-ában meghatározott összegű költségtérítésre jogosult**.

Tehát sem az illetmény, se a költségtérítés mértékének megállapítása nem a képviselő-testület hatásköre, annak megállapításában **mérlegelési lehetősége nincsen** a képviselő-testületnek, de mivel a foglalkoztatási jogviszonyban álló polgármester felett a munkáltatói jogokat a képviselő-testület gyakorolja, és az **illetmény megállapítása része a munkáltatói jogoknak**, így a képviselő-testületnek egyszerű határozatban **kell döntenie** az illetményről és a költségtérítésről.

Telki, 2024. október 8.

dr. Lack Mónika

 jegyző

**Határozati javaslat**

**Telki község Önkormányzat**

**Képviselő-testület**

**/2024.(X. .) számú önkormányzati határozata**

**A polgármester illetményének és költségtérítésének megállapításáról**

Telki Község Önkormányzat képviselő-testülete megtárgyalta a polgármester illetményére, valamint költségtérítésére vonatkozó javaslatot.

A képviselő-testület a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 71.§. (2)-(5) bekezdése alapján **Deltai Károly polgármester illetményét** – aki feladatát főállásban látja el - bruttó **780.000.- Ft**-ban állapítja meg 2024. október 1. napjától.

A Mötv. 71.§. ( 6 ) bekezdése értelmében a polgármester havonta **költségtérítésre jogosult**, melynek mértéke az **illetményének 15 %-ában** azaz **bruttó 117.000.- Ft**-ban meghatározott összeg.

A képviselő-testület utasítja a jegyzőt, hogy az illetmény megállapításáról a Magyar Államkincstár Pest Megyei Igazgatóságát haladéktalanul tájékoztassa.

Határidő: azonnal

Felelős: Jegyző, Pénzügyi Csoport